Венийн Их Хурал

Европд өрнөсөн Наполеоны байлдан дагуулалтын төгсгөлд Европын улсуудын төлөөлөгчид оролцсон Их хурал 1814 оны 9-р сараас 1815 оны 7 сарын хооронд Вена хотод болсон. Уг Их Хуралд Оттоманы Эзэнт гүрнээс бусад Европын бүх улсууд оролцсон бөгөөд Францын эсрэг холбоотон болох Их Британи, Австри, Орос, Пруссээс гадна дайнд ялагдал хүлээсэн Францын төлөөлөгчидийн хооронд Их хурлын гол ажиллагаа явагдсан байна.

Венийн Их хурлаар Өмнөд Голландыг (өнөөгийн Бельги) Голландын хааны мэдэлд, Саксон, Вестфаль, Рейн мужийн ихэнхи газар нутаг Пруссд оногдож, Францын холбоотон Данийн эзэмшилд байсан Норвеги Шведийн мэдэлд шилжиж, Ариун Ромын Эзэнт гүрний суурин дээр Германы холбоо байгуулагдан, Польш Оросын хааны эзэмшилд тус тус шилжсэн байна.

Венийн Их хурлын төгсгөлд ОУХ-ны Венийн систем тогтсон ба энэхүү системийн хүрээнд анх удаа Их гүрэн хэмээх ойлголт бий болж Австри, Их Британи, Прусс, Оросын эзэнт гүрэн мөн Францийг Европын Их гүрэн хэмээн үзэх болсон байна. Эдгээрийн дараа 1870-д оноос Итали, 19, 20-р зууны зааг дээр АНУ, Японыг Их гүрний тоонд багтаах болжээ. Мөн энэхүү хурлын бас нэг онцлог бол олон талт дипломат ажиллагаа төлөвшин дипломат болон консулын зэрэг дэвийг нарийн тогтоож, дипломат эрх ямбын асуудлыг цэгцэлж өгчээ.

ОУХ-ны Венийн системийн онцлог:

-Венийн Их хурлаар Европын газрын зураг шинэчлэгдэн, Европ дахь хүчний тэнцвэрт байдал өөрчлөгдөж шинэ шинэ эзэнт гүрнүүд Европын улс төрийн бодлогод голлох байр суурьтай оролцох болсон.

Үүнд: -Австрийн Эзэнт гүрэн (1804 он. 1867 оноос Австри-Унгарын ЭГ)

-Британийн ЭГ(1707)

-Оросын ЭГ (1721)

-Германы ЭГ (1871)

-Францын ЭГ (1804-1815 1-р ЭГ. 1852-1870 он 2-р ЭГ.)

-Оттоманы ЭГ (1299-1923)

Европын их гүрнүүдийн хооронд хүчний тэнцвэрт байдал хатуу тогтож тэдгээрийн хоорондын ямар нэгэн зөрчил нь дайнд хүргэж улмаар уг системийг нураах нөхцөл нь болох боломжтой болсон.

Венийн Их Хурлаас эхлэн хүчний тэнцвэрийг хадгалахын тулд ОУ-ын яриа хэлэлцээр, хурал чуулган тогтмолжиж зэвсэгт мөргөлдөөн, дайн тулаан эрс цөөрсөн ба ВИХ-аас Дэлхийн 1-р дайн хүртэлх хугацаанд жижиг хэмжээний орон нутгийн чанартай зэвсэгт мөргөлдөөнийг эс тооцвол ОУХ харьцангуй тайван байдалтай байсан.

Вестфалийн системээс ялгаатай нь зөвхөн улс бус улсуудын эвсэл холбоод уг системд голлох байр суурьтай оролцох болсон.